MUNICIPIUL SATU MARE

Aparatul de Specialitate al Primarului

Direcția Patrimoniu

Serviciul Patrimoniu, Concesionări, Închirieri

Nr. 44678/21.07.2025

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Direcția Patrimoniu-Serviciul Patrimoniu Concesionări Închirieri, formulează următorul:

**RAPORT DE SPECIALITATE**

la proiectul de hotărâre privind radierea din CF 189141 Satu Mare a imobilului casă înscris la poziția A1.1.

În vederea actualizării datelor cadastrale ale imobilului înscris în CF nr. 189141 Satu Mare (CF vechi nr.5178 Satu Mare), având nr. top 884/3, este necesară adoptarea unei hotărâri prin care să se dispună OCPI Satu Mare, radierea casei de locuit, de sub A1.1., întrucât aceasta nu mai există efectiv, ea fiind demolată sau auto-demolată cu foarte mulți ani în urmă.

Prin Sentința civilă nr. 5386/30.09.2008 pronunțată în dosar nr. 3631/296/2008 de către Judecătoria satu Mare, s-a constatat că Municipiul Satu Mare a dobândit dreptul de proprietate asupra terenului înscris în CF vechi nr.5178, ca efect al prescripției achizitive. Prin încheierea de îndreptare a erorii materiale nr.5386/30.09.2008 se îndreaptă din oficiu eroarea strecurată în dispozitivul sentinței civile nr. 5386/2008 cu privire la suprafață, în sensul că Municipiul Satu Mare, devine proprietar asupra suprafeței de teren de 432 mp din CF nr. 5178 Satu Mare, nr. cad. 884/2, asupra suprafeței de teren de 379 mp înscrisă în CF nr. 5178 Satu Mare nr. cad. 884/3, asupra suprafeței de teren de 45 mp înscrisă în CF nr.5178 nr. cad. 884/4 și asupra suprafeței de teren de 22 mp înscrisă în CF nr.5178 Satu Mare nr. cad. 884/6.

Cu toate că în cuprinsul încheierii de îndreptare a erorii materiale se face trimitere la extrasul de carte funciară actualizat, nu se menționează nimic cu privire la imobilele casă de sub A1.2 și A1.3., și nici în cuprinsul sentinței civile. Fapt pentru care putem concluziona că acestea nu existau nici la momentul introducerii acțiunii, și nici în prezent, iar acest lucru este confirmat și prin Certificatul de radiere a construcției nr. 44494/18.07.2025 a Biroului Finalizări Construcții.

Față de cele prezentate, în conformitate cu prevederile art. 907, și art. 908 din Codul civil, ale Legii cadastrului și publicității imobiliare cât și ale Regulamentului de recepție și înscriere în evidențele de cadastru și carte funciară, este necesară și oportună inițierea unui proiect de hotărâre, în sensul radierii casei de sub A1.1. din CF 189141, astfel încât datele înscrise în cartea funciară să corespundă cu realitatea din teren. Menționăm că este necesară și utilă această actualizare de carte funciară întrucât în zonă funcționează Piața de Alimente nr.1, iar proprietarii spațiilor comerciale și de prestări servicii care au încheiate sau vor încheia contracte de concesiune, vor putea să își înscrie acest drept în cartea funciară, fiind un drept real, temporar și inalienabil de a poseda bunul și de a-l folosi în scopul stabilit prin contract.

 Urmare a celor prezentate mai sus, înaintăm prezentul proiect Consiliului local cu propunere de aprobare.

 Director executiv, Șef serviciu,

Ghiarfaș Adelin Cristian Faur Mihaela

 Consilier,

 Văscan Adrian Viorel

cj.Corina Mihaela Șereș/2ex